**Tekst natječaja**

Raspisan je natječaj za prijavu projektnih prijedloga vezanih za inovativna rješenja za poticanje aktivnijeg bavljenja rekreativnim sportom u populaciji hrvatskih građana.

Teme natječaja/područja financiranja su sljedeća:

1. Rekreativni sport za djecu predškolske dobi
2. Rekreativni sport za studente
3. Rekreativni sport za zaposlene osobe
4. Rekreativni sport za seniore (osobe starije od 65 godina)
5. Rekreativni sport za osobe s invaliditetom

Dostupna financijska sredstva iznose minimalno 500.000,00 HRK, a maksimalno 700.000,00 HRK. Definirano je minimalno trajanje projekta od 12 i maksimalno trajanje projekta od 18 mjeseci, što znači da projektni prijedlog treba planirati u tom vremenskom okviru, odnosno da projekti ne mogu trajati kraće od 12 mjeseci niti duže od 18 mjeseci. Dozvoljeno je surađivati s partnerima na projektu, ali njihov broj je također ograničen, točnije potrebno je angažirati minimalno 2 i maksimalno 3 partnera. Kako bi prijavili projekt, prvo trebate odabrati jednu od predloženih područja/tema za financiranje. Potom u ovom obrascu trebate opisati Vašu projektnu prijavu u okviru odabrane teme/područja financiranja.

Kako bi se prijavili na natječaj potrebno je popuniti stavke ovog obrasca koje slijede prema dijelovima (prvi dio se odnosi na prvu domaću zadaću, drugi dio na drugu, a treća domaća zadaća je zadana na kraju te nju trebate napraviti sukladno pojašnjenju na kraju ovog obrasca).

Nakon svake zadaće biti će objavljeni objedinjeni komentari na stranicama predmeta i ako budete željeli, moći ćete prepraviti npr. prvi dio zadaće prije predaje drugog dijela zadaće, kao i drugi dio prije pripreme za treći dio zadaće kako biste bolje ovladali materijom predmeta.

*--- tekst natječaja, odnosno cijelu ovu stranicu uklonite iz prijavnog obrasca ---*

**Obrazac za prijavu projekta**

**Prvi dio (DZ 1)**

1. Odabranu tema/područje financiranja
2. Navesti imena i prezimena osoba koje sudjeluju u projektu (ime, prezime svakog studenta i JMBAG) i njihove uloge u timu.

Ime Prezime, JMBAG:

Ime Prezime, JMBAG:

Ime Prezime, JMBAG:……………

1. Navesti naziv projekta
2. Navesti skraćeni naziv projekta (<https://www.dcode.fr/acronym-generator> )
3. Navedite partnere s kojima ćete surađivati na projektu (imajte u vidu minimalan i maksimalan dozvoljeni broj partnera).
4. Opišite problem koji ovim projektom želite riješiti i objasnite što vas je motiviralo da se uključite u rješavanje tog problema.
5. Navedite cilj projekta (možete navesti opći cilj i specifične ciljeve)
6. Navedite opseg projekta.
7. Navedite očekivane rezultate projekta
8. Objasnite kako ćete mjeriti uspješnost projekta – navedite mjere uspješnosti
9. Navedite ključne sudionike projekta.
10. Navedite članove tima projekta (uloge, a ne imena) i opišite ulogu u realizaciji projekta navodeći odgovornosti svakog člana. Ako ima više članova s istim ulogama, navedite njihov broj.
11. Definirajte financijski opseg Vašeg projekta (uzmite u obzir minimalna i maksimalna sredstva koja su dozvoljena za korištenje).
12. Popunite predložak/tablicu za proračun

**Predložak proračuna**

|  |  |  |  |  |  |
| --- | --- | --- | --- | --- | --- |
| **Broj** | **Aktivnost projekta i stavka troška** | **Broj jedinica** | **Jedinica** | **Iznos po jedinici HRK** | **Ukupni iznos HRK** |
| 1 | Promidžbeni materijal | 100,00 | komad | 50,00 | 5.000,00 |
| 2 | Usluga edukacije | 1,00 | Ugovor | 10.000,00 | 10.000,00 |
|  | …… | .. | …. | …. | …….. |
|  |  |  |  |  |  |
|  |  |  |  |  |  |
|  |  |  |  |  |  |
| Ukupno |  |  |  |  | 15.000,00 |

\*Napomena: Stavke koje su navedene u tablici služe kao primjer te ih je potrebno pobrisati i navesti stavke koje su primjenjive za Vaš projekt.

1. Navedite rizike na projektu (oblikujte tablicu, navedite kategoriju rizika i kako planirate ublažiti rizike i suočiti se s rizicima)

**Drugi dio (DZ 2)**

1. Kreirajte WBS – struktururaspodijeljenog posla
2. Kreirajte mrežni dijagram aktivnosti projekta
3. Navedite kontrolne točke projekta
4. Kreirajte gantogram projekta
5. Analizirajte tablicu rizika iz prvog dijela obrasca i napravite revizije koje ako je potrebno nakon razrade plana projekta.

**Treći dio (DZ 3) – Upute za reviziju projekta**

U posjet vam dolazi revizija kako bi provjerila jeste li opravdano utrošili sredstva koja ste primili za provedbu/implementaciju projekta, postigli ciljeve i ostvarili rezultate. Vi trebate pripremiti prezentaciju od maksimalno 10 slajdova. Prezentaciju ćete preko online alata prezentirati revizorima. Imajte na umu da reviziju najviše zanima sljedeće:

* Cilj projekta – koji Vam je bio cilj i jeste li ga postigli?
* Jeste li ostvarili planirane rezultate?
* Na koji način dokazujete da ste ostvarili zadano – mjerljivi pokazatelji
* Jeste li namjenski trošili sredstva?
* Jeste li imali neka odstupanja u proračunu ili u drugima aktivnostima (ako jeste zašto je do njih došlo i kako ste se suočili s njima) – imajte na umu da u stvarnosti gotovo ne postoji projekt u kojem nema odstupanja, odstupanja su očekivana i u redu je ako se dogode, ali je potrebno pronaći način na koji ćete se s njima suočiti a da pri tome ne ugrozite postizanje projektnih ciljeva.
* Kako vam je bilo raditi u timu?
* Kako ste se nosili s rizicima – jesu li se predviđeni rizici dogodili i ako jesu kako ste se s njima suočili?
* Čiji doprinos (kojeg člana tima) je bio najznačajniji?
* Kako ste surađivali s partnerima i jeste li zadovoljni suradnjom?
* I slična pitanja…

\*Napomena: Što bolje pripremite prezentaciju (konkretni podaci), to će manje revizori imati pitanja za vaš tim.